
HOTĂRÂREA nr. 108/2024
[bookmark: _Hlk179281264]privind aprobarea procedurii de anulare a accesoriilor aferente obligațiilor bugetare restante la 31.08.2024 inclusiv, constând în creanțe de natură fiscală datorate bugetului local al COMUNEI SĂSCIORI

	Consiliul local al Comunei Săsciori, întrunit în ședință ordinară în data de 26 septembrie 2024;
     Luând în dezbatere:
  - proiectul de hotărâre nr. 317/23.09.2024 privind aprobarea procedurii de anulare a accesoriilor aferente obligațiilor bugetare restante la 31.08.2024 inclusiv, constând în creanțe de natură fiscală datorate bugetului local al COMUNEI SĂSCIORI, inițiat de domnul primar Morar Nicolae Florin;
- referatul de aprobare  nr. 318/23.09.2024 privind aprobarea procedurii de anulare a accesoriilor aferente obligațiilor bugetare restante la 31.08.2024 inclusiv, constând în creanțe de natură fiscală datorate bugetului local al COMUNEI SĂSCIORI;
- raportul de specialitate  nr. 319/23.09.2024 întocmit de Compartimentul de resort din cadrul Primăriei Comunei Săsciori – inspector asistent Podean Ionela Cornelia;
· raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
· raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport;
· raportul de avizare al comisiei de specialitate nr.3 - juridică și de disciplină, protecția mediului și turism;
    Având în vedere prevederile:
· respectarea principiului transparenței și publicității drept pentru care prezenta hotărâre a fost publicată pe pagina de internet a Primăriei și afișată la sediul autorității publice locale
· Constituția României;
· art. 9 al Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr.199/1997;
· Legea nr. 227/2015 privind Codul fiscal, cu modificările și completările ulterioare;
· Legea nr. 207/2015 privind Codul de procedură fiscală, cu modificările și completările ulterioare;
· art. X din O.U.G. nr. 107/04.09.2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al Romaniei în anul 2024, precum și pentru modificarea și completarea unor acte normative publicată în M.O. nr. 905/06.09.2024;
· Ordonanţa de urgenţă nr. 112/2024 privind modificarea şi completarea unor acte normative în vigoare de la 25 septembrie 2024, care modifică art. X din Oug 107/04.09.2024;
· art. 7, alin. (13) din Legea nr. 52/2003 republicată, privind  transparența decizională în administrația publică;


HOTĂRĂȘTE:
Art.1. Se aprobă procedura de anulare a majorărilor de întârziere aferente obligațiilor fiscale restante la 31.08.2024 inclusiv, stinse până la data de 25.11.2024, conform anexei la prezenta;
Art.2.Compartimentul contabilitate, buget-finanțe, impozite și taxe al COMUNEI SĂSCIORI va asigura aducerea la îndeplinire a prevederilor prezentei hotărâri.
           Art.3. Prezenta hotărâre se comunică, prin intermediul secretarului UAT SĂSCIORI, în termenul prevăzut de lege:
- Instituției Prefectului – Județul Alba;
- Primarului comunei Săsciori;
- Compartimentul Contabilitate, Buget-Finanțe Impozite și Taxe Locale;
- Se aduce la cunostiință publică prin afișarea la Primărie, în spațiul accesibil publicului, precum și pe pagina de internet www.comunasasciori.ro.


1.                                                 Săsciori, 26 septembrie  2024

       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
        Stanciu Radu Gheorghe                                                    Groza Ligia Daniela











Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

